Ռուսաստանի նախագահ Վլադիմիր Պուտինը Մոսկվայում պետական այցով գտնվող Ադրբեջանի նախագահին ասել է, որ Ռուսաստանը շահագրգռված է լիարժեքորեն զարգացնել հարաբերությունները ինչպես Հայաստանի, այնպես էլ Ադրբեջանի հետ, հետեւաբար շահագրգռված է նաեւ, որպեսզի հակամարտությունը հնարավորինս արագ ու վերջնական կարգավորում ստանա: Պուտինը ասել է, թե այս հակամարտությունում չպետք է լինեն «հաղթողներ ու պարտվողներ»: